LILL-POETI Ta' ALBERT M. CASSOLA Tafu xi rrid fid-dinja tagħna mġenna, Intom Poeti kbar li d-din'a tlaqtu Biex mortu tgħammru fl-ogħla sema: u lħaqtu L-hena bla tarf li tinsab biss fil-ġenna' Irrid li jiena wkoll fir-ruħ nithenna Bil-ġmiel tal-għana li bih ġà ferraħtu Nies bil-miljuni, il-ġmiel li bih serraħtu Moħħ il-qarrej li jaf jixtarr, jithenna. Għax intom għandkom żewġ erwieħ: fid-dinja Ħallejtu waħda taħt is-sura msaħħra Tax-xjenza u l-għerf b'dawl is-smewwiet mogħnijal …. Sakemm immut, jien biss fil-Poeżija Tagħkom, Poeti kbar, fil-versi mfaħħra, Insib il-faraġ, kull virtà beninja,